
Direcția  de asistență socială
Nr.8039  din 16.07.2024
RAPORT  DE SPECIALITATE

la proiectul de hotărâre privind aprobarea participării Municipiului Marghita în proiectul „Servicii comunitare pentru copiii vulnerabili din Marghita și Chișlaz, județul Bihor”
Autoritatea de Management pentru Programul Incluziune și Demnitate Socială (PoIDS) din cadrul Ministerului Investițiilor și Proiectelor Europene a lansat în data de 27.05.2024 apelul de proiecte de tip competitiv intitulat ”Servicii comunitare pentru copii și familii în vederea prevenirii separării și în vederea susținerii reintegrării în familie a copiilor proveniți din sistemul de protecție specială”,  finanțat din Prioritatea P5. - Reducerea disparităților dintre copiii la risc de sărăcie și/sau excluziune socială și ceilalți copii, Obiectivul specific: ESO4.11.Lărgirea accesului egal și în timp util la servicii de calitate, sustenabile și la prețuri accesibile, inclusiv servicii care promovează accesul și îngrijire orientată către persoane, inclusiv asistență medicală. - Modernizarea sistemelor de protecție socială, inclusiv promovarea accesului la protecția socială, acordând o atenție deosebită copiilor și grupurilor defavorizate. Îmbunătățirea accesibilității, inclusiv pentru persoanele cu dizabilități, precum și a eficacității și rezilienței sistemelor de sănătate și a serviciilor de îngrijire pe termen lung (FSE+), acțiunea 5.4 FSE+ Servicii comunitare comunitare pentru copii și familii în vederea prevenirii separării.

Acest  proiect  are ca scop reducerea disparițiilor și susținerea reintegrării în familie a copiilor proveniți din sistemul de protecție specială, precum și prevenirea separării copiilor de familiile lor prin oferirea de servicii integrate și personalizate. Activițățile propuse includ evaluarea grupului țintă, oferirea de servicii prin intermediul centrelor de zi, măsuri de acompaniere, de a sprijini și ghida familiile către autonomie în îngrijirea copiilor lor. 

Solicitările de finanțare în cadrul acestui apel de proiect se depun până la data de 29.07.2024 prin intermediul Sistemului Informatic MySMIS2021, iar perioada de implementare a unui proiect este de maximum 36 de luni.

Prin Adresa nr.57/27.06.2024 Asociația Kécenlét a lansat invitația de a participa ca și parteneri în cadrul unui proiect pentru asigurarea de servicii comunitare pentru copiii vulnerabili din Marghita și Chișlaz, județul Bihor, aceasta fiind o oportunitate pentru dezvoltarea și consolidarea sistemului de protecție a copilului, în special prin implicarea mai multor parteneri, respectiv:
· Asociația Kécenlét;

· Fundația Creștină Elim;

· Fundația Diaconală Reformată a Eriului;

· UAT Municipiul Marghita;

· UAT Comuna Chișlaz.


Astfel, având în vedere prevederile Legii  nr.292 din 2011 a asistenței sociale, cu modificările ulterioare, ale Legii nr.272 din 2004 privind protecția și promovarea drepturilor copilului, republicată, cu modificările și completările ulterioare, ale Legii  nr.197 din 2012 privind asigurarea calității în domeniul serviciilor sociale, cu modificările și completările ulterioare, ale Hotărârii Guvernului  nr.797 din 2017  pentru aprobarea regulamentelor-cadru de organizare și funcționare ale serviciilor publice de asistență socială și a structurii orientative de personal, cu modificările și completările ulterioare precum și ale Ordinului Ministrului  Investițiilor și Proiectelor Europene nr.2219 din 27.05.2024 privind aprobarea Ghidului Solicitantului Condiții Specifice ”Sevicii comunitare pentru copii și familii în vederea prevenirii separării și în vederea susținerii reintegrării în familie a copiilor proveniți din sistemul de protecție specială, Programul Incluziune și Demnitate socială 2021-2027” și ținând seama de necesitatea dezvoltării de servicii comunitare pentru copii și familii, în vederea prevenirii separării și în vederea susținerii reintegrării în familie a copiilor proveniți din sistemul de protecție specială, propunem aprobarea participării Municipiului Marghita ca partener în cadrul proiectului „Servicii comunitare pentru copiii vulnerabili  din Marghita și Chișlaz, județul Bihor”, alături de partenerii Asociația Kécenlét, Fundația Creștină Elim, Fundația Diaconală Reformată a Eriului și UAT Comuna Chișlaz, împuternicirea Primarul Municipiului Marghita, dl.  Marcel – Emil SAS - ADĂSCĂLIȚII, să semneze Acordul de Parteneriat în numele UAT Municipiul Marghita, desemnarea unei persoane în calitate de Coordonator al partenerului pentru Municipiul Marghita care va fi responsabil de implementarea activităților prevăzute în cadrul proiectului și cofinanțarea proprie a UAT Municipiul Marghita în cuantum de 2% din bugetul eligibil aferent partenerului.

